בכורה :

**Eץ Aר Rא TH**

ארץ- הנפילה/Earth

**מאת: גיל קרר**

**18 לדצמבר- מוזיאון ישראל (כחלק מסדרת המחול במוזיאון )**

**29 לדצמבר- נתיב הל״ה, בכפר האומנות האקולוגי של ורטיגו**

**31 לדצמבר- במרכז סוזן דלל בתל אביב**

**טריילר-** <https://youtu.be/2BGX4NVVs-M>

"אנו הולכים על פני האדמה, פנינו קדימה, מדי פעם מביטים לאחור ומשנים את החזית, מגדירים ציר לפני שבוחרים כיוון. דרך הזיכרון והכמיהה, ובעזרת אינסטינקטים בריאים אנו נעים בעולם הצפוף ביציבות ובעדינות."

משלחת מגיעה לכדור הארץ לחקור ולחוות את החיים על פני האדמה. המסע נוגע לאלמנטים בסיסיים בהוויה האנושית כגון חישה, הליכה ויציבה, ובחינת משמעויותיהן הפנימיות.

כיצד מתמודד בן האנוש עם כוח המשיכה?

המסע הינו מסע בראשיתי של גילוי, ומעלה שאלות פילוסופיות וקיומיות על הטבע האנושי ועל צעדינו על כדור הארץ.

"ארץ- הנפילה" היא יצירתו הראשונה של קרר באורך מלא עבור אנסמבל של רקדנים, והופקה בשיתוף מועצה אזורית מנשה אשר תומכת בגיל ככוריאוגרף עצמאי. לאחר שנים של יצירה עצמאית פורה שקיבלה הכרה בעולם גיל יעלה לראשונה את יצירתו בבכורה באולם הגדול בסוזן דלל, ציון דרך משמעותי בהתפתחות ובחשיפה לקהלים רחבים יותר.

**מאת:** גיל קרר **/ רקדנים:** שחף אלימלך, אלמוג לובן, מור מזרחי, מרגרידה מסיירה וגיל קרר

**פיתוח תוכן וליווי אמנותי:** ענת צדרבאום **/ ניהול חזרות וליווי אמנותי:** אלון קרניאל ואלכס שמורק **מוסיקה ועיצוב פסקול:** אורי אבני, strings מאת יחזקאל רז

**תאורה:** יואב בראל **/** **תלבושות:** שיר נאה **/** **תפירה ותדמיתנות:** רחל בת שם

**עיצוב גרפי:** אביגיל ריינר ושלומי נחמני - The Studio **/ ייעוץ:** עינת יניב אסטליין

**ניהול כללי:** אורית שטראוך

בתמיכת משרד התרבות והספורט ובשיתוף מועצה אזורית מנשה

**אורך היצירה:** 45 דקות

**גיל קרר**

כוריאוגרף, רקדן יוצר ומורה למחול.

מאז שנת 2012 יצירותיו של גיל הופיעו בישראל, קרואטיה, שבדיה, צרפת, האיים הקנריים, סינגפור, מלזיה, ניו-יורק , איטליה, ספרד, רוסיה, דנמרק, אנגליה, יוון, דרום קוריאה, גרמניה, ליטא, הונגריה, אוקראינה, קפריסין ואורוגוואי. גיל גם השתתף בתוכניות שהות אומן בישראל, איטליה, האיים הקנריים, בלגיה ואורוגוואי. בנוסף גיל מלמד מחול עכשווי, קונטקט ורפרטואר.

את דרכו המקצועית התחיל בלהקת המחול הקיבוצית הצעירה שם רקד במשך שנתיים.  
בהמשך השנים עבד עם כוריאוגרפיים רבים, ביניהם רייצ׳ל ארדוס, נמרוד פריד, ניב שיינפלד ואורן לאור, מאיה ברינר ודנה רוטנברג. בנוסף השתתף בהפקות של האופרה הישראלית, תאטרון גושן , תאטרון אורנה פורת ובהפקה מיוחדת של האמנית אניסה אשקר.

בשנים 2009 -2011 רקד בלהקת המחול ורטיגו בניהולה האומנתי של נעה ורטהיים כיום עובד עם הלהקה כמורה ויוצר בסדנא להכשרת רקדנים. ב2011 החל ליצור והופיע בבכורה עם היצירה 'dive' -סולו שיצר במשותף עם ענת צדרבאום. הסולו זכה במקום הראשון בתחרות הכוריאוגרפיה בפסטיבל מחול שלם 2011, ובמקום השלישי בתחרות הכוראוגרפיה ILDANCE בשבדיה בשנת 2012. בדצמבר 2012 העלה בבכורה את היצירה 'חלקים' כהזמנה מפסטיבל מחול שלם 2012 וזכה בפרס עידוד היצירה. ב 2014 העלה בבכורה את הדואט "בינינו" בפסטיבל זירת מחול אשר זכה לביקורות משבחות מהקהל, המנהלים האומנותים והמבקרים והוזמן להופעות רבות בעולם .ב2015 הוזמן ליצור עבודת טריו ללהקת המחול Maya Dance Theater מסינגפור ומופע סולו בביצועו אשר נוצר והועלה בבכורה באורוגוואי.

ב2016 העלה לראשונה מופע מלא המורכב משלוש מיצירותיו בתמיכת מועצת הפיס לתרבות ואומנות וזכה גם הוא לביקורות מפרגנות . ביוני2017 העלה בבכורה את הדואט Nice To Beat You אשר נוצר בשיתוף עם הרקדנית קורינה פריימן (הקיבוצית, אנסמבל בת שבע, ורטיגו). הדואט הוזמן להופיע בשבוע המחול הבינלאומי בירושלים והוזמן להופעות רבות בעולם לשנת 2019-2018, ביניהם תחרויות הכוראוגרפיה הבינלאומיות בהנובר ובקופנהגן - בהן זכתה היצירה בפרס מבקרי המחול בגרמניה ובמקום השני עבור הכוריאוגרפיה בדנמרק. באוקטובר 2018 יצר את העבודה Damage עבור להקת המחול Aura Dance Theater בליטא. בשנת 2019 נבחר להיות אמן אורח בתכנית של קרן שוסטרמן, בה לימד ויצר באוברלין קולג’ שבאוהיו.

**"את יצירותיו של גיל קרר אפשר למקם בקצה הכי עדין של המחול העכשווי.**

**התוכנית ״3 יצירות של גיל קרר" מותירה תחושה של מפגש עם יוצר כן, עקבי בדרכו, וזה מעורר הערכה." רות אשל, הארץ, 2016**

אתר- [www.gilkerer.com](http://www.gilkerer.com/)

וימאו- <https://vimeo.com/user9798637>

פייסבוק-<https://www.facebook.com/gil.kerer/>

ארץ- הנפילה/Earth

**מאת: גיל קרר**

18 לדצמבר- יום רביעי- במוזיאון ישראל כחלק מסדרת המחול במוזיאון- בשעה 20:00

29 לדצמבר- יום ראשון- נתיב הל״ה, בכפר האומנות האקולוגי, ורטיגו – בשעה 20:00

31 לדצמבר-יום שלישי- מרכז סוזן דלל- תל אביב- בשעה 21:00

מחיר כרטיס: 40-90 ₪

לרכישת כרטיסים: [www.gilkerer.com](http://www.gilkerer.com/)

---------------------------------------------------------------

ברקת סוסיה שהינו, 052-6616360 - קרנית בסון, יחסי ציבור, 052-4299441